**Test. Narativ.clasa a 6a**

 **Citiți cu atenție textul, apoi răspundeți :**

―Pot să pariez, spuse doamna Lepic, că Honorine a uitat şi de data asta să închidă găinile... Dacă te uiţi pe fereastră, te convingi imediat că aşa este. Deşi s-a lăsat întunericul, se vede destul de clar că, acolo, în spatele curţii, portiţa de la coteţul găinilor a rămas deschisă.

― Felix, ce zici, te duci tu să o închizi? îl îndeamnă doamna Lepic pe cel mai mare dintre cei trei copii ai săi.

― Eu nu sunt aici pentru a avea grijă de pui, ripostă copilul, un băiat palid, leneş şi fricos.

― Dar tu, Ernestine? continuă femeia pe un glas mai piţigăiat.

― Oh! Tocmai eu, mamă, ştii cât îmi e de frică!

Felix şi sora sa, Ernestine, abia cutează să ridice capul pentru a răspunde. Citesc acum, deosebit de interesaţi, ţinând coatele pe masă şi frunţile aproape lipite.

― Doamne, cât sunt de naivă! conchide doamna Lepic. Cum de-am uitat?! Morcoveaţă va închide portiţa coteţului! Aşa era poreclit mezinul casei, deoarece avea părul roşu ca focul, iar feţişoara lui, plină de pistrui.

 Morcoveaţă, care meşterea nu se ştie ce pe sub masă, răspunse cu timiditate:

― Dar, mamă, şi mie mi-e la fel de frică!

― Cum aşa? îl încurajă doamna Lepic, un voinic ca tine! Mă faci să râd. Hai, grăbeşte-te, te rog!

―Îl ştim şi noi că e îndrăzneţ ca o capră, zise şi Ernestine. Iar Felix completă:

― El nu se teme de nimeni şi de nimic! După atâtea complimentări, Morcoveaţă uită de sentimentul de frică ce îl stăpânise şi îşi impuse să iasă afară pe întuneric, cu atât mai mult cu cât băiatul avea promisă o palmă de la mama lui, aşa...  de încurajare:

― Cel puţin să-mi lumineze calea cineva, spuse el. Doamna Lepic îl privi ridicând din umeri, iar Felix zâmbi cu dispreţ. Numai Ernestine, mai miloasă din fire, luă o lumânare şi îşi însoţi fratele mai mic până la capătul coridorului.

― Te voi aştepta aici, zise ea. Dar nici n-apucă să termine de vorbit că o rafală de vânt îi stinse lumânarea şi fata fugi imediat, îngrozită, fără să mai privească înapoi. Rămas singur, Morcoveaţă îşi încordă muşchii, dar parcă avea călcâiele lipite de pământ, de nu putea să facă o mişcare. Întunericul îi părea atât de înspăimântător, că a crezut pentru câteva secunde că a orbit. Uneori, câte o pală rece de vânt îl învăluia, încetinindu-i mişcările. Avea senzaţia că este atins de tot felul de lighioane, vulpi, poate chiar lupi... Poate că ar fi fost mai bine să se repeadă cu capul înainte în întuneric şi să închidă portiţa. Aşa şi făcu. Prinse, în sfârşit, pe bâjbâite cârligul uşiţei. Dar zgomotul paşilor lui le agită pe înaripate, care începură să se foiască şi să cotcodăcească speriate. Morcoveaţă, mai speriat ca ele, ţipă:

― Da′ mai tăceţi odată, că sunt eu, Morcoveaţă! Băiatul închise repede uşa şi fugi iute în casă, dând din mâini ca şi cum ar fi avut aripi. Ajuns la căldură şi lumină, deşi gâfâia, era tare mândru de el şi de ceea ce făcuse; era ca şi cum lepădase nişte haine ude şi murdare de noroi şi îmbrăcase altele curate şi lejere. Acum aştepta să fie felicitat de toată lumea pentru ce făcuse, dar avu parte de dezamăgire. Fratele său mai mare, Felix şi soră-sa Ernestine, citeau liniştiţi ca şi cum nimic nu s-ar fi întâmplat, iar mai presus decât ei, doamna Lepic îi zise cu o voce seacă:

― Morcoveaţă, de acum înainte, tu vei închide seara găinile!

 Jules Renard, *Morcoveaţă ( Puii de găină)*

1. Indică timpul acțiunii și semnificația lui în aproximativ 30 de cuvinte. (de ce este important)? ......... 1p

............................................................................................................................................................................

............................................................................................................................................................................

............................................................................................................................................................................

............................................................................................................................................................................

1. Indică spațiul acțiunii și semnificația lui în aproximativ 30 de cuvinte. (de ce este important)? ......... 1p

............................................................................................................................................................................

............................................................................................................................................................................

............................................................................................................................................................................

............................................................................................................................................................................

1. Scrie câte o idee principală pentru fiecare moment al acțiunii. ........................................................ 1p

|  |  |
| --- | --- |
| Situația inițială |  |
| Cauza acțiunii |  |
| Desfășurarea acțiunii |  |
| Punctul culminant |  |
| Situația finală |  |

4. Identificați în pasajul următor patru trăsături ale lui Felix și două mijloace de caracterizare: .................. 1p

”― Felix, ce zici, te duci tu să o închizi?, îl îndeamnă doamna Lepic pe cel mai mare dintre cei trei copii ai săi.

― Eu nu sunt aici pentru a avea grijă de pui, ripostă copilul, un băiat palid, leneş şi fricos.”

|  |  |
| --- | --- |
| trăsătura | Mijlocul de caracterizare |
|  |  |
|  |  |
|  |  |
|  |  |

5.Identificați câte o trăsătură și mijlocul în fragmentele următoare : ......................................................... 2p

a. ”Felix şi sora sa, Ernestine, abia cutează să ridice capul pentru a răspunde. Citesc acum, deosebit de interesaţi, ţinând coatele pe masă şi frunţile aproape lipite.”

b.” ― Doamne, cât sunt de naivă! conchide doamna Lepic.”

c.” Aşa era poreclit mezinul casei, deoarece avea părul roşu ca focul, iar feţişoara lui, plină de pistrui. Morcoveaţă, care meşterea nu se ştie ce pe sub masă, răspunse cu timiditate:”

d.” Numai Ernestine, mai miloasă din fire, luă o lumânare şi îşi însoţi fratele mai mic până la capătul coridorului.

― Te voi aştepta aici, zise ea. Dar nici n-apucă să termine de vorbit că o rafală de vânt îi stinse lumânarea şi fata fugi imediat, îngrozită, fără să mai privească înapoi.”

|  |  |  |  |
| --- | --- | --- | --- |
| fragmentul | personajul | trăsătura | Mijlocul de caracterizare |
| a |  |  |  |
| b |  |  |  |
| c |  |  |  |
| d |  |  |  |

6.Ce sentimente transmite naratorul prin povestioara aceasta ? Exprimă-ți opinia, justificând-o cu argumente și exemple din text, în aproximativ 80 de cuvinte. .......................................................................................... 2p

............................................................................................................................................................................

............................................................................................................................................................................

............................................................................................................................................................................

............................................................................................................................................................................

............................................................................................................................................................................

............................................................................................................................................................................

............................................................................................................................................................................

............................................................................................................................................................................

............................................................................................................................................................................

............................................................................................................................................................................

............................................................................................................................................................................

............................................................................................................................................................................

Redactare (ortografie, punctuație, caligrafie, exprimare ) ........................................................................... 1p

Din oficiu ....................................................................................................................................................... 1p